રિયલ એસ્ટેટમાં તેજી પત્તાંના મહેલની જેમ કડડભૂસ થઈ નીચે પટકાઈ છે. ટૂંકા ગાળા માટે આ ક્ષેત્રમાં મજૂરો માટે બહુ ઉજળો સમય નથી. શહેરમાં ૧૦૦૦થી વધુ સક્રિય ડેવલપરો છે. જેમાંથી ૪૦૦ જેટલા નાના ડેવલપર છે. ૩૦૦ મધ્યમ સ્તરના છે. કેટલીક કંપનીઓએ સ્ટાફ ઘટાડ્યો છે. કામ પણ રોકાયાં છે. આ ક્ષેત્ર સાથે સંકળાયેલા ગોધરા, દાહોદ, પંચમહાલ, બનાસકાંઠા, ડુંગરપુર, મધ્યપ્રદેશ અને રાજસ્થાનના ૮૦ ટકા મજૂરો પાસે હાલ કોઈ કામ નથી. મોટાભાગના પોતાના વતન પરત જતા રહ્યા છે. ૮૦ હજારમાંથી અત્યારે ૧પ હજાર જ અહીં છે તેમ અમદાવાદ રિયલટોર્સ એસોસિયેશનના પ્રમુખ પ્રવીણ બાવળિયાએ કહ્યું હતું.